Boule et Bill

Boule et Bill er heiti á myndasagnaflokki eftir belgíska listamanninn Jean Roba. Sögurnar birtust fyrst í teiknimyndablaðinu Sval árið 1959. Þrátt fyrir að sögurnar um Boule og Bill sé einhverjar þær vinsælustu í sögu fransk-belgísku teiknimyndahefðarinnar, hafa þær aldrei verið þýddar á íslensku.

 Sögurnar 
Roba þróaði persónurnar í samvinnu við Maurice Rosy, með það að markmiði að búa til evrópska útgáfu af Smáfólki  eftir Charles M. Schulz. Aðalpersónur eru smástrákurinn Boule og vinur hans Bill sem er cocker spaniel-hundur. Foreldrar Boule og gæluskjaldbaka koma einnig við sögu, sem og aðrir íbúar í friðsömum smábæ fjölskyldunnar.

Flestar sögurnar eru ekki nema einnar blaðsíðu skrýtla. Hafa þær verið gefnar út í meira en 30 bókum. Jean Roba lést árið 2006, en hafði þá falið aðstoðarmanni sínum Laurent Verron að halda áfram ritun sagnanna.

 Tilvísanir 

Flokkur:Belgískar myndasögur